৬ষ্ঠ কিস্তিঃ বুনিয়া থেকে গোমা ২৩ নভেম্বর, ২০১৬, বুধবার। সকালের নাস্তা সেরে সোয়া আটটার মধ্যেই আমাদের বিমান বন্দরের দিকে রওয়ানা হতে হল। পিছনে পড়ে রইল ইন্দ্রোমো ক্যাম্প আর এ ক্যাম্পের বাংলাদেশি সেনা অফিসারদের আতিথ্য। আমাদের মূল হোস্ট ছিলেন লে. কর্নেল জাহিদ। কিন্তু এ ব্যাটালিয়নসহ আশেপাশের অন্যান্য ইউনিটের অফিসারগণও আমাদের যথেষ্ঠ আদর- আপ্যায়ন করেছেন। প্রত্যেকের কাছ থেকেই উঞ্চ অভ্যর্থনা পেয়েছি। এখানে পৌঁছার আগে আমরা কাউকেই চিনতাম না, জানতাম না। কিন্তু আমাদের প্রতি তাদের আচরণে মনে হয়েছে, আমরা তাদের অনেক দিনের চেনা।